
HOBBY 


TERMOMETRU DIGITAL 


Prezenta aplicaţie scoate în evidenţă 
versatilitatea „bătrânului” convertor A/D 
pe 3 1/2 digiţi MMC 7106 (ICL 7106) 
în contextul interfaţării cu circuite integrate 
de ultimă oră. Un astfel de circuit este 
şi senzorul de temperatură AD22103 ai firmei 
Analog Devices (o posibilitate de achiziţionare 
al senzorului este dată de reprezentantul firmei 
în România, firma Top9). 

S enzorul de temperatură AD22103 este împa¬ 
chetat fie în capsula T092 (gen BC170) fie în 
capsula SOIC cu 8 terminate (SMD). Poate fi 
alimentat de la o sursă de tensiune de maxim 10V iar 
funcţia de transfer a circuitului este: 

(1) Voit = (Vs/3300 mV) x [250 mV+(28 mWC) x Ta (°C)] [mV] 
în care relaţia: 

Vs - tensiunea de alimentare în mV cu VsMa x <10000mV 
Ta - temperatura mediului în care e introdus senzorul 
0°C<Ta<100°C 

Eroarea de neliniaritate garantată de producător 
este de maxim 0,5°C în gama [0°C,100°C]. Eroarea 
0 este dependentă de Vs şi, de exemplu, se obţine o 
măsurătoare cu eroare 0 la temperatura de 37°C 
pentru Vs = 2,9V. Evident pentru o plajă de măsură 
de 10°C (în exemplul precedent 32°C-42°C) eroarea 
de neliniaritate va fi mai bună de 0,1 °C lucru ce arată 
posibilitatea utilizării senzorului AD22103 în aplicaţii 
medicale. 

Curentul de alimentare pentru Vs = 2,9V este în 
jurul valorii de 0,5 mA. 

Timpul de răspuns al senzorului este de t = 50s 
(moment în care se atinge 92% din valoarea finală). 


Aceste consideraţii asupra circuitului AD22103 
conduc de ideea realizării unui termometru digital 
performant prin interfaţarea AD22103 cu MMC7T06. 
Se obţine un termometru portabil cu un minim de 
componente (2 circuite integrate, afişorul LCD14 
componente pasive şi o baterie de 9V). 

Interfaţarea AD22103 cu MMC7106 este garantată 
de schema internă a convertorului A/D şi anume pinul 
32 (Common) care asigură un potenţial cu aproxima¬ 
tiv 3V mai negativ decât potenţialul pozitiv al sursei 
de alimentare. Dacă alimentăm senzorul de tempe¬ 
ratură cu diferenţa de potenţial astfel creată vom 
obţine din relaţia (1): 

Vout = (3000/3300 mV) x [250 mV + (28 mV/°C) x Ta(°C)] [mV] 

(2) Vout = 227 MV + [25,5 MV/°C x Ta(°C)] [mV] 

Din relaţia (2) obţinem valorile minime (TA= 0°C) şi 
maxime (Ta = 100°C): 

(3) Voutmin = 227 mV 

(4) VoutMax = 227 mV + 2550 mV = 2777 mV 

Se cunoaşte că numărul afişat de către MMC7106 
respecta relaţia: 

(5) Na = [(Vin_hi-Vin_lo)/(Vref hi-Vref Io)] x 1000 

în ipoteza că Vref_hi şi Vrefjo sunt constante 
relaţiile (2) şi 

(5) sunt liniare. Trebuie să rezolvăm următoarele 
cerinţe: 

(6) - pentru Ta = 0°C trebuie ca Na (0°C) = 000 

(7) - pentru Ta = 100°C trebuie ca Na (100°C) = 1000 

Comparând relaţiile (3) şi (4) se vede că la ieşirea 
senzorului de temperatură este prezentă o tensiune 
de offset de 227 mv. Acest decalaj îl compensăm prin 
impunerea unui potenţial fix de 227 mv pe intrarea 
Vin lo astfel ca vinlo = 227 mV [potenţial raportat la 

pinul 32 (Common)]. Dacă în plus Vrefjo = 0 mV 
relaţia (5) devine: 

(8) Na = [(Vin_hi-227 mV)/Vref_hi] x 1000 

unde dacă introducem şi relaţia (2) (ieşirea senzoru¬ 
lui de temperatură o legăm la intrarea Vinhi) 
obţinem: 

(9) Na = [25,5 (mv/°C) x Ta(°C)/Vref_hi] x 1000 

Dacă ţinem acum cont de (6) şi (7) deducem va¬ 
loarea ce trebuie impusă pentru Vrei ni: 

Na(100°C) = 1000 = [2550 mV/Vref_hi)] x 1000 de unde 

(10) Vref hi = 2550 mV 

în „urma acestor calcule rezultă schema din figura 
(1). între AD22103 şi convertorul MMC7106 se intro¬ 
duce un filtru RC trece jos în scopul eliminării even¬ 
tualelor perturbaţii ce pot apare pe firele de legătură 
dintre cele două integrate. 

Realizare şi reglare 

Montajul se realizează pe o plăcuţă de sticlotextolit 
dublu placat, o variantă fiind cea din figura (2). 
Semireglabilii SR1 şi SR2 vor fi multitură. După 
realizarea montajului se poate trece la etalonarea 
acestuia. Se reglează SR1 astfel încât tensiunea 
între pinii 30 şi 32 să fie de 227 mV, iar apoi SR2 pen¬ 
tru o tensiune între pinii 36 şi 32 de 2550 mv. Se 
măsoară curentul absorbit de montaj care trebuie să 
fie mai mic de 2 mA. 

Fără senzorul de temperatură cuplat se aplică la 
intrarea montajului (terminalul rezistorului de 1 kohm 
opus celui la care e cuplat condensatorul de lOOnF) 
o tensiune de 227 mV iar afişajul va indica 00.0°C. 
Creştem tensiunea„la 2777 mV iar afişajul va trebui 
să indice 100.0°C. In caz contrar pentru reglajul de 0 
se va acţiona SR1 iar pentru reglajul de 100°C SR2. 

Odată reglajele încheiate se cuplează la intrare sen¬ 
zorul de temperatură montajul devenind operaţional. 
Schema internă şi legăturile la capsulă pentru sen¬ 
zorul AD22103 sunt prezentate în figura (3). 

Observaţii finale 

1. Senzorul AD22103 este primul din familia 
AD22100. La data când a fost realizat montajul 
(decembrie 1995) firma Analog Devices nu comer- 



Cablajul opus feţei cu piese + placa echipată 



cializa decât varianta AD22103. Pentru anul 1996 
este anunţată şi comercializarea variantei AD22100 
care permite măsurarea temperaturilor în gama 
[-50°C,+150°C]. Pentru achiziţionarea integratelor 
AD producătorul recomandă contactarea reprezen¬ 
tantului local (Top9+ - Bucureşti -tel. 2109124) preţul 
unui exemplar fiind sub 2$. 

2. Circuitul AD22103 este protejat intern la scurtcir¬ 
cuitarea ieşirii atât la + Vs cât şi la masă indiferent cât 
timp durează scurtcircuitul. 

3. O altă aplicaţie a relaţiei (5) pentru MMC7106 
foarte des folosită în aparaturaDAMC este arătată în 
figura (4). După cum se observă dacă Vinjo = 0 şi 
Vin hi = Vref Io relaţia (5) devine: 

(IlfNa = [Vin_hi/(Vref_hi-Vin_hi)] x 1000 

şi din figura (4), neglijând curenţii 
absorbiţi de intrările MMC7106, 
deducem: 

Vinhi = Rx x Ix 

Vrefhi = Vinhi + RE x Ix 
Atunci relaţia (11) devine: 

(12) Na = [Vin_hi/(Vin_hi-RE x lx-Vin_hi] x 1000 

Na = (Rx x Ix/RE x Ix) x 1000 = (Rx/RE) x 1000 

Dacă se alege judicios rezistenţa 
RB (o valoare practică de 1 kohm 
este folosită în multe din mutimetrele 
„made in Taiwn”) rezultă imediat că: 
Rx = Na x RE/1000 

Cu ajutorul unui comutator cu 6 
poziţii se pot comuta 6 rezistori 
etalon cu valori de 100 ohmi, 1 kohm, 
10 kohmi, 100 kohmi, 1 Mohm, 10 
Mohmi, realizându-se un ohmetru 
foarte compact şi precis. 

Jelencu Florin 
laşi 



Ohmetru digital + AD 22105 

4 LA CEREREA CITITORILOR 


PROTEZA ACUSTICĂ 


D estinată corectării unor insuficienţe uşoare 
sau medii ale auzului, proteza acustică este 
uşor de realizat cu doar câteva piese. 
Utilizează drept captor de sunet, o capsulă miniatură 
de microfon dinamic, sau o capsulă de cască stereo¬ 
fonică tip Walkmann, cealaltă capsulă fiind utilizată 
pentru audiţie, împreună cu suportul ei. 

Se poate utiliza şi un microfon cu cristal, montat în 
paralel cu un rezistor de 100 kiloohmi. Folosirea unui 
microfon electret este dealtfel posibilă, aşa cum se va 
arăta la construcţia unui radiomicrofon, care face 
parţe tot din „familie” montajelor cu trei tranzistoare. 
Pentru cască, trebuie însă atrasă atenţia că una 
miniatură, magnetică pentru radioreceptor, nu asig¬ 
ură suficientă sensibilitate, cu alta cuvinte nu asigură 
un randament bun. Trebuie acordată foarte mare 
importanţă căştii, pentru că, o cască magnetică, cu 
un magneţel slăbuţ din ferită; o membrană făcută să 
„sgârie urechea” încetişor, poate compromite 
funcţionarea montajului, care nu e de dispreţuit, fiind 
comparabil cu majoritatea aparatelor de acest gen, 
cu sau fără circuite integrate specializate. Pentru o 
rezolvare echitabilă; folosirea unei căşti tip 
Walkmann de tip dinamic - şi nu magnetic cum sunt 
căştile realizate „cu şmecherie”, poate aduce atât o 
presiune acustică pentru un auz deficitar, de asemeni 
o calitate satisfăcătoare. în cazul unor deficienţe de 
auz mai severe, se poate folosi o cască de propagare 
a sunetului prin conducţie osoasă, prin osul mastoid; 
aşa zisul „traductor sonor mastoidian”, un sistem de 
bună calitate, cu magnet puternic. încă odată, nu tre¬ 
buie să se aştepte rezultate bune de la o cască 
stricătoare de auz şi de nervi... Impedanţa optimă a 
căştii, mai mare de siliciu 50 ohmi... 200 ohmi. Restul 


pieselor, tranzistoare de uz curent BC, BF sau chiar 
BD de tip NPN. în caz de utiliza tranzistoarelor cu sili¬ 
ciu PNP, de inversat sensul bateriei şi al polarităţii 
condensatoarelor electrolitice. Valorile pieselor pot 
varia cu 50%. Rezistorul R4 va fi tatonat funcţie de 
impedanţa căştii, trebuind să asigure un volum 
maxim, lată care sunt performanţele montajului: 



Consum la 1,2 ... 1,5 Volţi, circa 1 mA. O baterie R6 
poate dura luni de zile, folosire intensivă. Se pot folosi 
acumulatori sau baterii subminiatură în cazul că mon¬ 
tajul se face subminiaturizat - tip SMD. cum s-a arătat 
într-un articol precedent. Amplificarea maximă, mai 
mare de +80 dB. Liniaritatea de răspuns, funcţie de 
microfon şi cască, în limita a 3 decibeli de la 200 ... 
12000 Hz. Putere: max. 5 mW. 

Oprescu G. D. 

GENERATOR DE ULTRASUNETE 


I n medicină, ultrasunetele se utilizează pentru 
studierea şi operarea organelor interne; în viaţa 
cotidiană se folosesc în sistemele de comandă de 
la distanţă a TV, dar sunt utile şi la rezolvarea unor 
probleme din ştiinţă şi industrie. O aplicaţie intere¬ 
santă a ultrasunetelor q găsim în paza încăperilor şi 
a altor spaţii închise. In cele ce urmează, se vor 
prezenţa unele aspecte ale generării şi emiterii 
oscilaţiilor ultrasonore. 

Multitudinea generatoarelor destinate alimentării 
radiatoarelor de ultrasunete poate fi împărţită din 
punctul de vedere al schemei, în două grupe princi¬ 
pale: cu circuit exterior de stabilire a frecvenţei şi de 
tip rezonant - ce funcţionează pe frecvenţa rezo¬ 
nanţei proprii a radiatorului piezoelectric. Pentru ali¬ 
mentarea radiatoarelor ce nu prezintă o rezonanţă 
clară, cel mai raţional este să se utilizeze genera¬ 
toare din prima grupă. Majoritatea radiatoarelor 
piezoelectrice prezintă o frecvenţă de rezonanţă, clar 
exprimată, a curentului pe frecvenţa de lucru. 
Abaterea frecvenţei tensiunii de alimentare, chiar cu 



o fracţiune de procent faţă de valoarea frecvenţei de 
rezonanţă, conduce la micşorarea bruscă a energiei 
radiate. Stabilizarea frecvenţei acestor generatoare 
sporeşte complexitatea schemei şi preţul de cost. 
Această situaţie este accentuată şi de faptul că 
frecvenţa rezonatorului piezoelectric prezintă o oare¬ 
care dependenţă de temperatură. Generatoarele din 
cea de a doua grupă - rezonanţe - lucrează întot¬ 
deauna pe frecvenţa de rezonanţă a radiatorului 

B iezo chiar în condiţiile variaţiilor de temperatură. 

iacă, în vreun canal de comunicaţii prin ultrasunete, 
se utilizează în calitatea de radiator şi de receptor, 
rezonatoare piezo identice, instabilitatea cu temper¬ 
atura nu influenţează practic asupra calităţii coefi¬ 
cientului de transfer al canalului, datorită coordonării 
alunecării frecvenţei de rezonanţă. Majoritatea 
rezonatoarelor piezo, produse în serie necesită o ten¬ 
siune de alimentare destul de mare pentru asigurarea 
nivelului optim al puterii radiate. De aceea, în cazul 
alimentării generatorului de la o sursă de tensiune 
mică, puterea de ieşire se poate dovedi insuficientă. 
O cale de ieşire din această situaţie constă în uti¬ 
lizarea în cadrul generatorului, a amplificatorului de 
putere în punte. La generatoarele din prima grupă 
realizarea etajului de ieşire în punte nu prezintă 
greutăţi. La generatoarele rezonante, problema se 
complică, întrucât pentru excitarea acestora este 
necesar de realizat o reacţie de curent în circuitul 
radiatorului piezo, ce va juca în acelaşi timp şi rolul de 
rezonator, se impune conectarea unui traductor de 

curent. Culegerea semnalului de reacţie de la acest 
traductor nu este o operaţie simplă, deoarece la ter¬ 
minalele rezonatorului, conectat la punte, lipseşte 
tensiunea în antifază de amplitudine mare. 

Complicaţiile arătate lipsesc la schema - originală - 
de generator, ce se prezintă. Aceasta reuneşte 
conectarea în punte a rezonatorului piezo, cu 
excitarea pe frecvenţa de rezonanţă proprie (vezi 
schema). Radiatorul ultrasonor BF 1 este conectat 
între ieşirile, legate câte două în paralel, ale inver- 
soarelor CI 1.1, CI 1.2 şi CI 1.3, C11.4, ce formează 
amplificatorul de ieşire tip punte. Semnalele la ieşirea 
fiecărei perechi de inversoare (terminalele 6,8 şi 
4,10) sunt în antifază, ceea ce permite asigurarea 
amplitudinii tensiunii pe radiator, practic de c[ouă ori 
mai mare decât tensiunea de alimentare. întrucât 
frecvenţa de lucru a generatorului este determinată 
de frecvenţa proprie a rezonanţei curentului radia¬ 
torului, în circuitul acestuia sunt conectate traduc- 
toarele de curent - rezistoarele R 3 şi R 4 . Divizoarele 

rezistive de precizie R-(, R 2 şi R 5 , Rg servesc pentru 

separarea semnalului traductoarelor de tensiunea 
mare de ieşire a amplificatorului în punte. Rezistenţa 
rezistoarelor este dată de expresiile: R 2 = Rţ + R 3 Şi 

R 5 = R 6 + R 4 . Dacă se exclude sarcina, tensiunea 

continuă şi aternativă între punctele Aşi B va fi egală 
cu zero. Luând în consideraţie căderea de tensiune 
pe traductoare, la rezonanţă tensiunea între punctele 
A şi B va fi proporţională cu valoarea curentului prin 
sarcină. Tensiunea U/^ se aplică la intrarea amplifi¬ 
catorului diferenţial de tensiune alternativă, realizat 
cu amplificatorul operaţional A.O. CI2. Nivelul tensiu¬ 
nii de ieşire a A.O. corespunde funcţionării stabile a 
inversoarelor CMOS. Deoarece coeficientul de trans¬ 
fer în tensiune continuă al AO CI 2 în conexiunea dată 
este egal cu 1 , tensiunea culeasă de la divizorul Rq— 

Rg se aplică la intrarea neinversoare a AO, prin R 7 , 
determină nivelul tensiunii de ieşire. R-)q determină 

curentul consumat de AO programabil CI 2 şi implicit 
viteza de creştere a tensiunii de ieşire. Acest rezistor 
se alege astfel ca, pentru orice valoare a tensiunii de 
alimentare în intervalul impus şi de curent consumat 
minim, viteza de creştere a tensiunii de ieşire să nu 
fie mai mică decât cea necesară. Impulsurile obţinute 
la ieşirea AO, prezintă fronturile - anterior şi posterior 
- întrucâtva alungite. Aplicarea acestui semnal la 
intrarea punţii, conduce la o creştere importantă a 
curentului de intrare al inversorului punţii în 
momentele comutării acestuia. Invertorul separator 
CI 1.5, formează la ieşire, impulsuri cu fronturi mai 
abrupte, ceea ce permite creşterea cu cca 20 % a ran¬ 
damentului' generatorului. Dispozitivul descris 
foloseşte în calitate de radiator, microfonul piezo 
ultrasonor UM-1 cu frecvenţa de rezonanţă în inter¬ 
valul 36... 46 kHz. Generatorul îşi menţine capacitatea 
de funcţionare şi stabilitatea frecvenţei pentru tensiu¬ 
ni de alimentare aflate între limitele 5 ... 15V. 

Curentul consumat nu depăşeşte 5 mA. 
Generatorul descris poate fi utilizat în sistemele de 
semnalizare şi de comandă de la distanţă. 

Prelucrare din RADIO 6/1995 
de Ing. Şt. IANCIU 

RADIOTELEFON 28 MHz MA 


M ontajul prezentat mai jos se deosebeşte de 
alte montaje similare prin aceea că are o 
putere mărită la emisie (IMPUT 1W) precum 
şi prin faptul că foloseşte tranzistoarele şi piese 
româneşti (cu excepţia cristalelor de cuarţ). 

Evident, pentru realizarea unei legături bilaterale 
sunt necesare două aparate de acest fel. Montajele 
sunt identice dar diferă prin frecvenţa lor de emisie şi 
recepţie. Frecvenţa de emisie a aparatului „A" trebuie 
să fie aceiaşi cu frecvenţa de recepţie a aparatului 
„B” şi invers. Ele lucrează deci în sistemul semi- 
duplex. Diferenţa dintre cele două frecvenţe este 
frecvenţa pe care se vor acorda amplificatoarele F.l. 
ale receptoarelor. 

Am optat pentru frecvenţa de 28 MHz şi nu pentru 
144 MHz deoarece propagarea undelor cu frecvenţe 
mai mari de 30 MHz se face în general în limitele vi¬ 
zibilităţii directe. în plus, frecvenţele înalte sunt 
absorbite de obstacole (construcţii, poduri, etc.) şi 
împiedicată de denivelările de teren, folosirea lor fiind 
recomandată numai în zone restrânse de activitate. 
Montajul prezentat conţine trei părţi. 

Partea de emisie este formată din oscilatorul cu 
cuarţ şi un etaj final. Oscilatorul cu cuarţ este alimen¬ 
tat permanent deoarece este folosit la emisie ca 
oscilator pilot iar la recepţie ca oscilator local. 

Montajul este de tip Miller şi lucrează în regim 
Overtone având circuitul oscilant acordat pe armoni¬ 
ca a treia. Reamintesc că la oscilatoarele Miller cir¬ 
cuitul de ieşire trebuie acordat pe o frecvenţă puţin 
mai mare decât a cuarţului, deoarece la acordul exact 
oscilaţiile se opresc şi există pericolul distrugerii 
tranzistorului. 

Acordul corect corespunde cu consumul minim de 
curent (15,5 mA). 

Valoarea exactă a rezistenţei de alimentare a bazei 
depinde de factorul de amplificare al tranzistorului 
folosit. 

Bobina L2 are 12 spire sârmă de Cu 0,8 mm bobi¬ 
nate cu pas pe o carcasă de 6 mm diametru cu miez 
de ferită. Bobina L3 are 2,75 spire Cu de 0,6 izolat cu 
vinilin bobinate peste L2 la capătul „rece” al acesteia. 

Acest oscilator trebuie să furnizeze la ieşire o pu¬ 
tere de cel puţin 100 mW. 

Etajul final este realizat cu un tranzistor BD139L 
montat pe un radiator de circa 5 cm 2 . Testele făcute 
cu alte tipuri de tranzistoare (2N3866) au relevat per¬ 
formanţe identice. 

Filtrul n de la ieşire are un dublu rol: eliminarea 
armonicilor superioare şi adaptarea antenei la impe- 
danţa de ieşire a etajului de emisie. Bobina L4 are 18 
spire sârmă Cu 0,8 mm bobinate pe o carcasă cu 
diametrul de 7 mm, cu pas, astfel încât lungimea 
bobinajului să fie de 25 mm. Nu are miez. 

Şocul SRF se realizează bobinând 75 spire sârmă 
Cu 0,1 mm email-mătase pe un tub de plastic de 3 
mm. Nu are miez. 

Pentru controlul emisiei s-a prevăzut o lampă de 
60 V/20 mA care poate fi conectată la ieşire ou aju¬ 


torul unei lamele elastice cu revenire. Aprinderea ei 
indică prezenţa tensiunii de radio-frecvenţă. Nu tre¬ 
buie să rămână conectată permanent pentru a nu 
consuma inutil din puterea emiţătorului. 

Acordul filtrului n se va face cu ajutorul unui 
undametru pasiv amplasat la circa 1 metru distanţă 
urmărindu-se obţinerea nivelului maxim. Se va avea 
în vedere ca acordul să se obţină undeva cam la 
jumătatea cursei trimerului, în caz contrar se vor 
modifica valorile condensatoarelor fixe montate în 
paralel cu aceştia. 

Acest lucru este valabil pentru toate circuitele care 
conţin condensatoare trimer. 

Dacă P IMPUT este de 1W şi ştiind că P OUTPUT 
este în mod obişnuit 1/2 din P IMPUT înseamnă că 
putem conta la ieşire pe o putere utilă de circa 500 mW. 

Receptorul este format dintr-un etaj de amestec şi 
două etaje F.l. Etajul de amestec nu este cuplat elec¬ 
tric cu oscilatorul local ci magnetic, bobina de intrare 
şi bobina oscilatorului aflându-se în aceiaşi cutie. 

Bobina de intrare are 8,25 spire Cu 0,8 mm pe 0 6 
mm cu pas şi miez de ferită, cu priză la spira 3,5 şi 6,5. 

Frecvenţa intermediară va fi egală cu diferenţa din¬ 
tre frecvenţele celor două cuarţuri. Se pot folosi 
cuarţuri a căror diferenţă să fie cuprinsă între 400 şi 
800 MHz. La receptorul realizat F.l. este de 533 KHz 
şi acest lucru a impus modificarea F.l.-urilor de la 
455 KHz la 533 KHz. Modificarea se poate face cel 
mai uşor prin înlocuirea capacităţilor de acord cu val¬ 
ori corespunzătoare. 

Schema amplificatorului de A.F. este descrisă în 
amănunt în revista „Tehnim” Nr. 10/1985 pag. 4 aşa 
că nu voi mai insista asupra ei. 

Tranzistoarele finale nu necesită radiator. 
Transformatorul de modulaţie a fost realizat folosin- 
du-se tole şi carcasa de la traf. de Albatros, care au 
fost rebobinate astfel: primar 250 spire 0,25 şi secun¬ 
dar 500 spire din aceiaşi sârmă. Tolele E au fost mon¬ 
tate împreună, la fel şi tolele I, iar între ele s-a intro¬ 
dus o şuviţă de carton pentru a reliza un întrefier de 
0,2 mm. Primarul rămâne conectat permanent la 
ieşirea amplificatorului acest lucru neinfluenţând cu 
nimi.c, deoarece impedanţa sa (în gol) este mult mai 
mare decât a difuzorului. 

Tensiunea de alimentare este de 15 volţi şi este 
obţinută de la 10 elemente galvanice de tip R6. 

Consumul este de 32 mAla recepţie şi 110 mAla 
emisie. 

Pornirea şi oprirea se face de la întrerupătorul 
potenţiometrului de volum care este de tip 
'„Pescăruş”. A mai fost prevăzut încă un întrerupător 
(care însă nu a fost figurat în chemă) şi care nu per¬ 
mite închiderea circuitului de alimentare decât dacă 
antena telescopică a fost extrasă complet. Această 
precauţie a fost luată în scopul de a proteja tranzis¬ 
torul etajului final de emisie. 

Antena are 6 elemente, ultimul extrăgându-se 
parţial prin culisarea sa într-un colier, astfel încât 

TEHNIUM mai 1996 



CQ-YO 



lungimea antenei deasupra aparatului să fie 
de 71 cm. 

Schema de cablaj trebuie să şi-o proiecteze fiecare 
singur în funcţie de fantezia sa şi de gabaritul pieselor 
de care dispune. 

Trecerea de la emisie la recepţie se face cu un 
comutator de 3 X 2 poziţii prevăzut cu un resort de 
revenire. 

Cu toate că schema este destul de simplă, atrag 
atenţia că pentru obţinerea unor rezultate mulţumi¬ 
toare sunt necesare câteva aparate de măsură abso¬ 
lut necesare dintre care citez: 

- Un volt-ampermetru cu o rezistenţă internă de cel 
puţin 20 KQ/V. 

TEHNIUM mai 1996 


- Un betametru pentru măsurarea factorilor de 
amplificare al tranzistoarelor. 

- Un grid-dip-metru cu care în poziţia „activ” să fie 
acordate circuitele oscilante la „rece”, iar apoi după 
conectarea alimentării să se refacă acordul în poziţia 
„pasiv”. 

- Un undametru cu absorbţie pentru acordul filtrului FI. 

- Un frecvenţmetru digital pentru măsurarea 
frecvenţei de emisie. 

- Un verificator pentru cristale de cuarţ, etc. 

Mircea PERIANU - Bârlad 

DAMC 


VOLTMETRU CU AUTOSCALARE 


1. Performantele voltmetrului 

Voltmetrul digital prezentat are patru game de 
măsură, cu capetele de scală 200 mV, 2 V, 20 V şi 
200 V. 

Impedanţa de intrare minim 1,6 MOhm pe toate 
scalele. 

Schimbarea automată a scalei cu pragurile de 
comutare +/-190 mV; +/-1,9 V şi +/-19 V. 

2. Descrierea funcţionării 

Tensiunea de intrare Vi, cuprinsă în gama -200 V ... 
200 V, este aplicată milivoltmetrului digital MV, prin 
intermediul unui divizor format din R2 şi grupurile 
serie P1-R3-K1, P2-R4-K2 şi P3-R5-K3. Pentru 
comanda comutatoarelor electronice K1, K2, K3 
(deci, implicit, a factorului de divizare) se procedează 
în felul următor: 

Milivoltmetrul MV (realizat cu MMC 7106) dispune 
de o tensiune de referinţă internă de cca -2,8 V faţa 
de +V = 9 V, notată în chema cu 1 şi care coincide cu 
masa de măsură. Pentru a nu consuma un curent 
important din această tensiune de referinţă s-a utilizat 
A03 în configuraţie de repetor. Deci +V - V2 = 2,8 V 
(tensiune stabilizată) sau, dacă notăm cu vk 
poternţialul punctului K, raportat la masa de măsură 
(i ), rezultă v2 = 0. Analog, utilizând A02 în configu¬ 
raţie de amplificator inversor, se obţine vi = 2,8 V. 
Potenţialele vi şi v2 sunt stabilizate, deci scăderea 
tensiunii de alimentare +V (tensiune furnizată de o 
baterie de 9V) până la 7V (cât permite circuitul MMC 
7106) nu va afecta aceste potenţiale. AOI are rolul 
de a detecta polaritatea tensiunii de intrare. 
Rezistoarele R8, R10 şi R11, împreună cu cele două 
potenţiale, vi şi v2, sunt utilizate pentru a obţine o 
tensiune de referinţă, notată cu v re fi sau v re f 2 (în 
funcţie de polaritatea tensiunii de intrare). 

Cazul I: tensiune de intrare pozitivă 

Ieşirea lui AOI este în zero logic, deci comutatorul 
K4 este deschis. Rezultă schema echivalentă a divi- 
zorului: 



S-au ales valorile rezistoarelor R10 şi R11 astfel 
încât să se obţină V re fi = 0,19V. 


R12, R13 şi R14 formează un divizor 1/10 şi 1/100. 

A04 compară Vi cu 0,19 V. 

A05 compară Vi/10 cu 0,19 V, sau, echivalent, Vi 
cu 1,9 V. 

A06 compară Vi/100 cu 0,19 V, sau, echivalent, Vi 
cu 19 V. 

Porţile xOR G1, G2, G3 au rolul de inversoare 
comandate de ieşirea lui AOI (dacă tensiunea de 
intrare este pozitivă, nivelele logice de la ieşirile com¬ 
paratoarelor A04, A05 şi A06 trec nemodificate spre 
comutatoarele K1, K2, K3, iar dacă tensiunea de 
intrare este negativă, aceleaşi nivele logice trec 
negate). 

Există următoarele situaţii posibile: 


Tensiune de intrare 

A 

B 

c 

Active (închise) 

Pi 

p 2 

p 3 

0 - 0.19 V 

0 

0 

0 

. 

0 

0 

1 

0.19 - 1.9 V 

i 

0 

0 

K3 

0 

1 

1 

1.9 -19 V 

i 

1 

0 

- \3 

1 

1 

0 

19 V-199,9 V 

j_ 

1 

1 

K3, K2, K1 

1 

_Q_ 

1 



Punctele zecimale PI, P2, P3, P4 sunt active pe 
zero. 


Din tabel se obţin funcţiile pentru comanda 
punctelor zecimale: 


PI = B 
P2 = A© C 
P3 = (A. B . C')' 

Implementarea acestor funcţii se realizează cu 
porţile G4, G5 şi G6. Reglajele din semireglabilele 
SR1, SR2, SR3 nu sunt independente pentru fiecare 
gamă de măsură, de aceea, pentru etalonare, se pro¬ 
cedează astfel: 

a. Se aplică la intrare o tensiune cuprinsă între 0,19 

V şi 1,9 V (cunoscută, măsurată cu un voltmetru de 
precizie). 

Ca urmare a celor trei comparaţii se va închide K3, 
deci reglăm din SR3 până când MV indică valoarea 
tensiunii aplicate. 

b. Se aplică la intrare o tensiune cuprinsă între 1,9 

V şi 19 V. Se vor închide K2 şi K3. Nu se va acţiona 
asupra lui SR3, deci se reglează SR2. 

c. Se aplică la intrare o tensiune cuprinsă între 19 

V şi 199,9 V. Se vor închide K1, K2, K3. Se reglează 
SR1. 

Cazul II: tensiune de intrare negativă 

Ieşirea lui A01 este în 1 logic, deci comutatorul K4 
este închis. Schema echivalentă este: 


+Vs2,ftV 



+ v/10 + V1/R8 

1/R8 + 1/R10 + 1/R11 


S-au ales valorile rezistoarelor R8, R10 şi R11 ast¬ 
fel încât să se obţină v re f 2 = -0,19 V. 

Situaţia este similară cu cea de la cazul I, numai că, 
pentru a obţine aceleaşi semnale A, B, C, PI, P2 şi 
P3, este necesară inversarea nivelelor logice de la 
ieşirile A04, A05, A06. 


Usta da componente 

CI 1 (AOI, A02) = TL 082 / TL 072 / TL 062 
CI 2 (A03 - A06) = TL 084 / TL 074 / TL 064 
(sau similare, cu intrare pe FET) 

CI 3 (K1 - K4) = MMC 4066 
CI 4 (G1 - G4) = MMC 4030 
CI 5 (G5, G6) = MMC 4012 
CI 6 = MMC 7106 
CI 7 = MMC 4001 

Condensatoare: C1=C2=C3=100 nF / 250 V 
Rezistoare: R1=R2=R9=R12=6,8M; R3=4,7K; 

R4=68K; R5=470K; R6=R7=100K; R8=5,6K; 

Semireglabile (multitura): SR1=4,7K; SR2=22K; 
SR3=470K. 

student Cosmin Popa 


ip 

•1Jî^Kr 
♦ • • • 

I • f • • 

Cablaj - faţă 

Cablaj - spate 

SURSĂ DE ALIMENTARE 


SURSA DUBLÂ 


P entru alimentarea montajelor cu circuite inte¬ 
grate liniare sunt necesare două tensiuni 
egale de c.c. Montajul prezentat dă două ten¬ 
siuni egale care încep de la zero până la 24 V la un 
curent maxim de 200 mA. Fiecare sursă are protecţia 
prin limitare de curent. Limitarea are două valori 25 şi 
200 mA. Sursa are avertizor optic şi acustic pentru a 
arăta că sistemul de limitate a intrat în funcţie. 

Sursa este compusă din: sursa de plus şi sursa de 
minus. Sursa de minus o copiază pe cea de plus fiind 
comandată de aceasta. Sursa de plus dă o tensiune 
între zero şi 24 V. Este o sursă cu masă flotantă care 
permite ca tensiunea debitată să plece de la zero. De 
la transformator şi redresor tensiunea intră la barele 
de + şi zero. 3 este tranzistorul regulator serie, 2 este 
amplificatorul de aeroare, 5 şi 6 sunt rezistenţele ce 
dau căderea de tensiune necesară limitării de curent, 
iar 14 este led montat pe panou şi luminează atâta 
cât sursa este sub tensiune. Când sistemul de li¬ 
mitare intră în funcţie, led-ul se stinge. Piesele cu 
număr între 13 şi 20 servesc acestui scop. Cu ajutorul 
lui 21 tensiunea de ieşire se reglează la valoarea 
necesară. Pentru 21 se pune un potenţiometru liniar 
de 25 K. Ar fi bine să fie bobinat. Sursa minus (-) 
primeşte tensiune la bornele (-) şi zero. Piesele 32- 37 
formează un generator de curent constant. 41 este 
regulatorul serie, având preamplificator de curent pe 
43. Amplificator de eroare este 42 comandat pe bază 


de 51. 46 - 50 formează limitatorul de curent. Led-ul 
29 montat pe panou luminează tot timpul cât aparat¬ 
ul este sub tensiune. Când limitarea intră în funcţie, 
29 se stinge. Piesele 30, 31, 38, 39 servesc acestui 
scop. 25 este egal cu 27, iar cu 26 se alege 
jumătatea tensiunii între +1 şi -1. C.l. 741 (piesa 63) 
cum este montat, are grijă ca -1 să fie egal cu +1. El 
debitează o tensiune care îi convine lui, ca între cur- 
soarele potenţiometrelor 26 şi 60 să fie zero. 60 dă 
posibilitatea ca -1 să fie mai mic sau mai mare decât 
+1, aceasta pentru a controla montajul alimentat de 
sursă, cum se comportă când cele două tensiuni nu 
sunt egale. 60 dă posibilitatea ca -1 să fie mai mic 
sau mai mare cu 3V decât +1. Prin modificarea lui 59 
şi 61 se poate face ca diferenţa între -1 şi +1 să fie 
mai mică sau mai mare. 

în figura 1 se dă schema de principiu, în figura 2 
schema avertizorului sonor, iar în figura 3 cablajul. Se 
întrebuinţează placă placată pe ambele feţe. Cu linie 
întreruptă s-au grătat traseele pe partea cu piesele. 
Pentru avertizorul sonor am întrebuinţat un oscilator 
folosit de IPRS la semnalizatorul de bicicletă. 11 
sesizează limitarea sursei +, iar 12 şi 15 a sursei -. 

PUNEREA ÎN FUNCŢIE 

După ce s-au montat toate piesele, s-au făcut toate 
legăturile între placă cu piesele şi piesele montate pe 

panoul frontal, se poate trece la probe. Trebuie con¬ 
trolată cu atenţie corectitudinea montajului şi a 
conexiunilor. Nu se montează 53, 56 şi punţile j-k şi 
1 -m. De la transformator se montează numai + şi 0 şi 
+1 cu +2. Se pune montajul sub tensiune, iar 14 tre¬ 
buie să lumineze. Cu 21 la valoarea maximă, se 
reglează 9 pentru ca +1 să fie 24 V. Cu 21 la minim 
se reglează 22 ca să avem tensiune 0 la +1. Aceste 
2 reglaje se repetă de câteva ori. Cu 11 deschis şi 21 
la zero, se pune între +1 şi 0 o rezistenţă de 200-300 
în serie cu un miliampermetru. începem să creştem 
tensiunea din 21. Trebuie ca între 20-30 mA să se 
producă limitarea, iar 14 să se stingă şi casca din 
avertizorul sonor să fluiere. Se repetă operaţia cu 11 
în contact şi o rezistenţă de 20-50/3W. Trebuie să se 
producă limitarea între 150-300 mA. Se potriveşte 5 
ca limitarea să înceapă la 220 mA. Cu aceasta sursa 
+ este gata. Se conectează firul - de la transformator 
la placă. Borna „j” se leagă la cursorul unui 
potenţiometru de 2-25 K. Extremităţile potenţiometru- 
lui se leagă la -1 şi 0 (punţile j-k, 1-m şi 53-56 rămân 
nepuse). Se pune montajul sub tensiune. Când toate 
sunt bune, variind potenţiometrul între extremităţi, tre¬ 
buie să obţinem între -1 şi 0, tensiuni între maxim cât 
are (-) şi 1.5-2V. Dacă şi aceasta merge se poate 
trece la punerea în funcţie a lui 63. 

Se demontează potenţiometrul, se montează 53-54 
şi punţile j-k şi 1-m. Se pune aparatul sub tensiune. 
Controlăm ca +3 şi -3 să fie de 12 V faţă de zero. Se 
pune provizoriu o punte între 0 şi p. Se pune aparat¬ 
ul sub tensiune. Se pune +1 la 24 V. Reglăm 
26 ca -1 să fie egal cu +1. Se pune +1 la 0,5 V. Din 
64 se reglează coincidenţa dintre +1 şi -1. Aceste 
două reglaje se repetă de câteva ori. 


casca 

O t 620n 
+ Q—t_J-Q-i 1— 

telefonica 



Când reglajele sunt corecte, trebuie ca între 0,1- 24 
V ale lui +1, -1 să coincidă. Pentru +1 egal cu zero, - 
1 are 60 mV. Se desface puntea provizorie dintre 0 şi 
p. Acum, variind 60 se obţine -1 mai mic sau mai 
mare cu cel mult 3 V faţă de +1. Toate rezistenţele 
sunt de 0,5 W cu excepţia lui 25. 27 care sunt de 
1 W. Rezistenţele 5 şi 50 se confecţionează. 

Florea Abagief 

SERVICE 


C B ■ R„ T„ 

SERVICE 13 


Banda CB se pare că este foarte îndrăgită de foarte 
mulţi radioamatori - traficul, cel puţin până acum, 
desfăşurându-se într-o manieră destul de ordonat. 
Pasionţii din această categorie folosesc cele mai 
diverse tipuri apărute, de la construcţiile proprii până 
la exemplarele ultra moderne. 



Unul din tipurile industriale sunt produsele Dragon 
a căror scheme electrice le prezentăm în ideea unei 
depanări eficace dar şi ca sursă de inspiraţie pentru 
construcţie. 

Cele două tipuri sunt CB-220 şi SY-101. 

ATELIER 


CEAS CU AFIŞAJ SPECIAL 


I n schema alăturată se prezintă un ceas cu afi¬ 
şarea orei şi a minutelor sub formă de limbi ca la 
ceasurile mecanice, cu LED-uri de diferite culori, 
entru realizarea efectului de limbi s-au introdus 12 
LED-uri montate pe un cerc ce se aprind indicând ora 
şi 59 LED-uri ce indică minutul. 

Elementul de bază al acestui ceas îl constituie cir¬ 
cuitul integrat MMC 351, circuit specializat, cu funcţia 
de ceas. Datorită folosirii acestui circuit integrat se 
asigură o precizie foarte bună deoarece el conţine un 
oscilator cu quartz. Quartz-ul folosit este de 32768 Hz, 
el putând fi recuperat de la un ceas de mână defect. 

Deoarece acest circuit a mai fost prezentat în 
revistă nu voi insista decât asupra proprietăţii sale 
folosite în acest montaj. Astfel se ştie că acesta oferă 
informaţia sub formă multiplexatâ la pinii 11,12,13 şi 
14. Cu ieşirile sale s-a format o magistrală de date la 
care s-au conectat patru registre cu scriere paralelă 
de tip CDB 495. Intrarea de tact de la fiecare registru 
a fost conectată la cele 4 ieşiri ale lui MMC 351 speci¬ 
fice minutelor, zecilor de minute, orelor şi zecilor de 
ore. Toate registrele au fost selectate din pinul de 
selecţie a modului (6) pe poziţia înscriere paralelă, 
citire paralelă. Astfel s-a realizat demultiplexarea 
informaţiei. 

Ieşirile primului registru, ce este conectat la infor¬ 
maţia privind minutele, au format o altă magistrală de 
date. La această magistrală sunt conectate şase cir¬ 
cuite decodificatoare binar-zecimal de tip CDB 442. 
Fiecare decodificator comandă 10 LED-uri cu 
excepţia ultimului ce comandă numai 99 LED-uri. 

Pentru a putea comuta decoficatoarele s-a folosit 
un artificiu. Se ştie că aceste decodificatoarele s-a 
folosit un artificiu. Se ştie că aceste decodificatoare 
nu pot decodifica decât cifra maximă 1001 ( 2 ) respec- 
tiv 9 mo)- Pentru cifre mai mari, aceste aecodifica- 
toare' nu afişează nimic. Pentru realizarea artificiului 
pe intrările C şi D ale decodificatoarelor (bytii cei mari 
importanţi) au fost introduse două circuite SAU cu 
două intrări realizate cu diode. 

Se poate observa că dacă se introduce „1 ” logic pe 
câte o intrare a fiecărei porţi SAU atunci indiferent de 
semnalul aflat la celelalte intrări ale porţilor, precum 
cel aflat la intrările Aşi B decoficiatorul are la intrare 
un număr 11 x x ( 2 ) care este mai mare decât 1001 ( 2 ). 
deci el nu va afişa nimic. 

Comanda porţilor SAU se face prin intermediul unui 
decoficator CDB 442 conectat la ieşirile registrului 
încărcat cu cifra corespunzătoare zecilor de minute. 
Acest decodificator oferă „0” logic pe ieşirea selec¬ 
tată şi „1” logic pe celelalte ieşiri, eliberând numai un 
decodificator din cele şase. 


Pentru afişarea orelor s-a folosit o metodă 
asemănătoare. Ieşirile registrului corespunzător 
orelor formează o altă magistrală de date la care sunt 
conectate alte două decoficatoare (CDB 442). Pentru 
selecţia acestora s-a folosit acelaşi artificiu cu porţi 
SAU. Selecţia fiind mai simplă s-a folosit un tranzistor 
cu rol de inversor. Baza tranzistorului a fost conec¬ 
tată la ieşirea A (cel mai puţin important byte) a reg¬ 
istrului de zeci de ore. 

Dacă se doreşte se poate monta şi tranzistorului T2 
împreună cu un LED ce va indica secunda. 

Butoanele Bl şi B2 servesc pentru potrivirea orei 
respectiv a minutelor. Din trimerul C2 se poate regla 
precizia ceasului. 

Toate circuitele integrate (cu excepţia lui MMC 351) 
trebuie alimentate cu 5V. Circuitul MMC 351 trebuie 
alimentat cu 9 - 12V. 

Schema circuitului placat rămâne un exerciţiu pen¬ 
tru constructor. 

în ceea ce priveşte realizarea practică 
LED-urile vor fi aşezate pe două cercuri concentrice 
şi recomand ca LED-urile ce afişează orele să fie de 
altă culoare faţă de cele ce afişează minutele. 

Schema electronică este mai complexă dar pentru 
cei care doresc să realizeze un ceas original cred că 
complexitatea nu va fi un impediment. 

Istrate Dan 
Craiova 



Lista de componente; 


TI = T2 = BC 107 

Dl - 4 = IN 4148 

LI = MDE 1101 G 

L2 - 60 = MDE 1101 R 

L61 -73 = MDE 1101 V 

R1 = R2 = 1MQR3 = 100KQR4 = 4.7KQR5 = 270Q. 

R6 = R7 = R8 = 1KL2 

R9 - 16 = 270QR17 = 4. 7KQR18 = 2. 2KO 
CI =45 pFC2 = 3 - 18pF 
Q = 32768Hz 

16 CITITORII RECOMANDĂ 



P entru amatorii mai pretenţioşi propunem o 
variantă de turometru electronic care să elim¬ 
ine eroarea de plus/minus un impuls care apare 
în cazul unei baze de tip nesincronizate cu impul¬ 
surile provenite de la ruptorul autoturismului. Schema 
conpietă a turometrului este reprezentată în figura 1. 
Impulsurile provenite de la ruptor sunt filtrate de 
grupul R19, C8, R20, CI 9. Acest grup 

constituie un filtru trece jos a cărui _ 

frecvenţă de tăiere se poate determina cu 
relaţia aproximativă: fţ = 1/2 n R19C19. 

Impulsurile provenite de la ruptor sunt tre¬ 
cute, pentru formare prin triggerul 4093, a 
cărui ieşire constituie semnalul de ceas 
pentru bistabilii I2A SI 12B. La cuplarea 
bruscă a tensiunii de alimentare aceşti 
bistabili sunt resetaţi prin dioda D7 de 
grupul C4, R1, obţinându-se la ieşirile QA, 

QB, semnalul 0,0. 

Deci, după resetarea celor doi bistabili, 
starea acestora este 0 0, ieşirea este 1, 
aşteptându-se impulsuri de la ruptor. 

Primul impuls de la ruptor va poziţiona 
bistabilii în starea 0 1, iar ieşirea va trece 
în 0. Ca urmare a acestei treceri, mono- 
stabilul realizat cu NE556 va fi declanşat, 
permiţând impulsurilor de la ruptor să 
treacă spre numărătoarele 15. Următorul 
impuls de la ruptor poziţionează cei doi 
bistabili în starea 1 1, iar ieşirea în 1, evitându-se ast¬ 
fel supracomanda monostabilului. Următoarele 
impulsuri de la ruptor vor lăsa nemodificatâ, practic 
cei doi bistabili blocându-se în starea 1 1. Durata 
impulsului care se obţine la ieşirea Q1 a circuitului 13 
este de 0,3 secunde (nu mai necesită explicaţie acest 


timp). Trecerea în 0 după 0.3 secunde a ieşirii circuit¬ 
ului 13, determină declanşarea celui de al doilea 
monostabil (aproximativ 2.5 ms), a cărui ieşire, prin 
intermediul tranzistorului de comutaţie Q1, va permite 
înscrierea conţinutului celor două numărătoare 15 în 
decodificatoarele 16 şi 17. Frontul căzător al celui de 
al doilea monostabil va declanşa prin reţeaua de 






derivare Cil, R22, D40, cel de al treilea monostabil 
(aproximativ 2.5 ms), impuls care va reseta 
numărătoarele şi bistabilii 12. Astfel, după ce bistabilii 
vor fi poziţionaţi în 0 0, primul impuls de la ruptor va 
declanşa din nou baza de timp de 
0,3 secunde, procesele reluându-se. 

Alimentarea la 9V se obţine cu ajutorul 
circuitului LM7809. Protecţia de la intrare 
cu Dl şi D2 este o măsură de siguranţă ce 
nu trebuie neglijată. Recomandăm ca 
toate condensatoarele de 220n să fie cu 
mylar sau stiroflex, condansatoarele polar¬ 
izate cu tantal, iar rezistenţele cu pelicula 
metalică 

Găurile BT, 9V, 1,2,3, 4, 5, 6, 7, 8, MAS, 
ne vor folosi într-un viitor articol când vom 
vedea cum se poate ataşa de acest tur¬ 
ometru un nou montaj ce va permite o 
creştere a puterii motorului cu 3 CP. 

în figurile alăturate am prezentat cablajul 
imprimat şi schema de principiu. Cablajul 
părţii de afişare nu necesită comentarii; 
afişoarele vor fi cu catod comun. 

Stoica Valentin 
Collbaşl 

TRANSVERTER 

I n ideea că peste puţin timp şi radioamatorii 
YO vor utiliza banda de 6 m (50 MHz) 
prezentăm un transverter care are ca element 
de bază un transceirver de 10 m sau de 2 m. 
Acest transverter a fost realizat de PETER RIML 
OR9PMJ şi publicat în periodicul DUBUS din. 
Germania, reprezentat în România de Y02IS. 

Mod de funcţionare. Semnalul de recepţie este 
amplificat de Q1 cu aproximativ 23 trecut prin fil¬ 
trul L2 - L4, C3 - C8 care asigură o bună selectiv¬ 
itate. Acest semnal este aplicat mixerului Mxl 
unde soseşte şi semnalul de la oscilatorul local 
22 MH Z pentru transceiver de 28 MH Z sau 94 MH Z 
pentru transceiver de 144 MH Z . 

Semnalul rezultat este amplificat de Q2 şi filtrat. 
La emisie semnalul de la transceiver se aplică 
mixerului Mx2 împreună cu semnalul de la oscila¬ 
torul local. Produsul de mixare este filtrat de 
grupul LI 2 - LI 4 şi condensatoarele aferente, 


amplificat de Q8 şi Q2 aplicat la ieşire (cu o pu¬ 
tere de 500 mW) pentru a excita un amplificator 
de putere pe 6 m. 

Prin intermediul circuitului PTT ((Q3Q4) se 
obţine trecerea în funcţionare a transceiverului 
din recepţie în emisie şi invers. 

Montajul se realizează pe un circuit imprimat 
dublu placat şi se introduce într-o cutie metalică 
adecvată. 

Diodele D1D2 sunt PL5V6.D3D4 
= 1N4001 ,D5D6D7 = 1N4148. Cele două mixere 
sunt de tipul dublu echilibrat cu diode, echivalent 
cu mixerele din radiotelefonul IEMI-RTP-MF. 

Bobina L5 pentru 144 MHz are 1,5 spire cu 
sârmă Cu Ag 0,5 şi are diametrul 4 mm, celelalte 
bobine sunt pe carcase cu miez de ferită. Şocurile 
RF notate DR cu câte 4 spire şi se bobinează pe 
o perlă de ferită. Se folosesc mufe BNC. 

Evident pentru mulţi radioamatori schema elec¬ 
trică a acestui transverter va constitui o sursă de 
inspiraţie pentru realizări pe cont propriu cu 
piesele existente deja în dotare. 

Prelucrat de Y03C0 

SUPRAVEGHEREA AUTOMATĂ 


U n automat care să comande umplerea unui 
recipient când lichidul atinge nivelul minim şi 
să comande oprirea umplerii când lichidul 
atinge nivelul superior, trebuie să poată detecta 
lichidul. în paginile revistei TEHNIUM au apărut sufi¬ 
cient de multe astfel de scheme, dar specializate în 
detectarea de lichide conductoare, scheme care nu 
înlătură erorile ce pot apare datorită efectului de 
polarizare al electrozilor. O posibilă eliminare a efec¬ 
tului de polarizare ar fi injectarea unui curent alterna¬ 
tiv prin lichid, dar inaplicabilă în cazul lichidelor 
neconductoare. Automatul prezentat în continuare 
încearcă să elimine aceste dezavantaje, ţinând cont 
că sunt dese situaţiile în care se lucrează cu lichide 
neconductoare. 

Detecţia lichidului de orice fel se face cu ajutorul 
senzorului de temperatură integrat BM135 A, aflat în 
producţie la l.P.R.S. Bâneasa. Acest circuit îşi modifică 
tensiunea între anon şi catod cu -10 mV/grad celsius, 
dacă prin el curge un curent constant. Injectând în 
acest integrat circa 10 mA, el se va încălzi nedistruc¬ 
tiv la aproximativ 50 de grade, deci un eventual „con¬ 
tact” cu lichidul îl va răci, iar tensiunea pe acesta 
creşte. Pentru a înlătura efectul mediului asupra pre¬ 
ciziei detecţiei se vor utiliza câte două astfel de cir¬ 
cuite integrate pentru fiecare nivel, citindu-se dife¬ 
renţa de tensiune de pe acestea. în cele ce urmează 
vom considera că dacă diferenţa de temperatură din¬ 
tre două circuite integrate este mai mare de 5 grade, 
unul din ele este acoperit de lichid. . 


Schema automatului este arătată în figura 1. La 
conectarea sursei de alimentare, condensatorul C6 
ţine un timp scurt terminalul ALO al circuitului integrat 
BE555N la o tensiune mai mică de 1 Vm, deci ieşirea 
acestuia se va poziţiona la 0 logic acţionând releul 
REL. Astfel se dă comanda iniţială de umplere a 
‘recipientului. După eliberarea terminalului ALO logica 
internă a integratului BE555N memorează starea 
anterioară, deci releul va fi în continuare acţionat. Pe 
măsură ce lichidul se ridică în recipient se va ajunge 
la nivelul minim, deci lichidul va răci capsula protejată 
mecanic (vom reveni) a integratului 14 ca în figura A. 

Prin urmare diferenţa de tensiune dintre 14 şi 13, 
amplificată de etajul diferenţial realizat cu 15,16,17 va 
acţiona comparatorul 18, astfel că intrările PJ şi PS 
ale integratului 19 vor poziţiona ieşirea acestuia la 0 
logic, deci releul va fi în continuare acţionat. După ce 
lichidul va uda şi capsula integratului 13 intrările PJ şi 
PS vor menţine starea anterioară, deci releul va fi în 
continuare menţinut. Când lichidul ajunge să ude şi 
pe 12, intrările PJ şi PS vor poziţiona ieşirea la 1 logic, 
deci releul nu va mai fi menţinut, lichidul ajungând la 
nivelul superior. în continuare această stare se va 
menţine până când lichidul va dezveli capsula prote¬ 
jată a integratului 13. Acesta se va încălzi, tensiunea 
pe el scade, iar comparatorul I8A va avea ieşirea 
poziţionată la 1, dându-se din nou comanda de 
umplere a recipientului. După aceasta ciclul se va 
repeta. 


m 

Cablajul imprimat se va realiza pe o plăcuţă de sti- 
cloţextolit dublu placat aşa cum se arată în figurile 2 şi 
3. în figura 2 este reprezentat cablajul văzut dinspre 
partea cu componente, iar în figura 3 este reprezentat 
cablajul văzut dinspre partea fără componente. 

Se observă separarea de masă care a fost făcută şi 
aşezarea sursei „în spate” pentru a nu influenţa eta¬ 
jul diferenţial de intrare. Separarea maselor se poate 
observa atât pe schema electrică, cât şi pe cablajul 
imprimat prin prezenţa găurii notată cu Vss. La 
execuţia cablajului se va face un strap între gaura 
Vss şi Alt2 sau se va duce între acestea un traseu de 
cablaj imprimat. S-a preferat că aceste găuri să nu fie 
unite pe cablaj, tocmai pentru ca cititorul să poată 
vedea clar separarea de masă. 

Cele patru detectoare se vor lega cu câte două fire 
răsucite la găurile Ai şi Ki de pe palca unde 
i = 1,2,3,4. 

în figura 4 este arătat planul de găurire, iar în figu¬ 
ra 5 amplasarea componentelor. 

Vom prezenta în continuare unele detalii privind 
prinderea mecanică a integratelor pe pereţii recipien¬ 
tului. O secţiune prin peretele bazinului poate arăta 
ca în figura B. 



Sonda traductor se va introduce în bucşa filetată 
care, la rândul ei, va fi sudată de peretele cazanului 
ca în figura C. 

O secţiune prin sonda traductor arată ca în figura D. 

Pe partea laterală a senzorului se vor suda patru 
bucşe filetate în care se vor fixa cele patru sonde tra¬ 
ductor. Etanşarea dintre sonda traductor şi rezervor 
se va face cu garnituri din cupru sau aluminiu. 
Fiecare sondă traductor va avea înglobat într-o masă 
de dentacril sau răşină un traductor de temperatură 
ale cărui terminale vor fi lipite de elementul de 
cuplare (tata) din alamă, înglobate şi ele parţial în 
masa de dentacril sau răşină. Corpul sondei arată ca 
înjigura E. 

în încheiere, facem observaţia că toate rezistenţele 
sunt cu pelicula de oxizi metalici, R13, R14, R15, 
R16, R17, R18, R6, R7, R8, R9, R10, R11, vor fi cu 
tolerantă de cel mult 1%, condensatoarele polarizate 
vor fi cu tantal. 

ATELIER 


RECONDIŢIONAREA 
ACUMULATORILOR Cd-Ni 


P entru alimentarea aparaturii electronice porta¬ 
bile se folosesc din ce în ce mai mult acumula¬ 
toarele Cd-Ni. Din cauza folosirii în regim 
aleatoriu apş.r fenomene de scădere a capacităţii 
(memorare). In aceste situaţii se indică încărcări şi 
descărcări succesive cu un curent de 10% din capac¬ 
itatea acumulatorului. Montajul descris mai jos real¬ 
izează automat acest lucru. 

Schema foloseşte o sursă de tensiune de referinţă, 
un comparator de tensiune (basculant), un releu care 
comută rezistenţa R pe încărcare sau descărcare 
acumulator şi un contor de timp pentru faza de 
descărcare. Schema de principiu este realizată cu 
integratul 723. Reglajul dispozitivului se face din Rtl 
şi Rt2 pe rînd pentru a se obţine tensiunile de 
anclasare/alimentare a releului la 1,1V 0 mV şi 1,45 
V 10 mV tensiune la bornele acumulatorului. Pentru 
acumulatoarele vechi sau capacitate mică se poate 
mări „pragul sus” la 1,5 V. Filtrul de reţea va trebui să 
diminueze paraziţii din reţea în aşa fel ca aceştia să 
nu perturbe tensiunea continuă la acumulator cu mai 
mult de 10 mV. Rezistenţa R este pusă pe soclu pen¬ 
tru a putea fi schimbată funcţie de tipul acumulatoru¬ 
lui (capacitate) sau necesitatea de a se lucra cu 
curenţi mici la încărcare/descărcare (acumulatoare 
vechi). Valoarea ei poate fi calculată: 1,2 V = R* 
linc/desc. 


Capacitatea finală a acumulatorului se apreciază 
cu ajutorul contorului de timp şi a curentului prin 
rezistenţa R. 

Montajul se execută îngrijit, cu lipituri solide şi 
izolaţie de calitate. Piesele se aleg de calitate (între¬ 
rupător de reţea, socluri siguranţe, siguranţe cali¬ 
brate, condensatorii din filtru reţea, releu). Filtrul de 
reţea va fi complet închis într-o cutie metalică sepa¬ 
rată. Transformatorul se dimensionează cu densitate 
de 2 A/mm2 secţiune sârmă. întreg montajul se mon¬ 
tează solid într-o cutie metalică. Cordonul de ali¬ 
mentare va avea şteker tip shuco folosindu-ne 
împămîntarea de protecţie a reţelei. Acumulatorul se 
fixează pe cutie în exterior, cu ajutorul unei monturi 
de plastic cu arc de presare asemănător radiorecep¬ 
toarelor portabile. Alături se montează LED-urile, sig¬ 
uranţele, soclul rezistenţei R, afişajul contorului, între¬ 
rupătorul reţelei. 

Se atrage atenţia ca orice supracurent, supratensi¬ 
une sau supraîncălzire anormală a pieselor trebuie 
să ducă în mod obligatoriu la deconectarea de la 
reţea (ardere siguranţe). Dispozitivul va trebui să 
funcţioneze continuu sute de ore fără oprire şi 
supraveghere specială. 

Ing. Negrea St. 

• PALER Şerban Maximilian - BELIN- 
COVASNA. Se impune verificarea atentă a 
pieselor din alimentarea kinescoapelor şi 
poate tensiunea foarte redusă a reţelei, care 
in corelare cu uzura televizorului, poate da 
situaţia la care vă referiţi. In privinţa antenelor 
cadru, ele sunt eficiente bineînţeles dacă 
există staţii de televiziune locale pe canelele 
menţionate. Cercetaţi colecţia Tehnium din 
trecut, vom publica materiale noi în legătură 
cu problema recepţiei TV, în condiţii dificile. 

• NIŢĂ Gheorghe - COSTEŞTI. Pentru o 
bobină de 1000 microhenry, trebuie să bobi¬ 
naţi 80 spire, cu conductor emailat de 0,20 
mm. diametru, spiră lângă spiră, bobinaj 
strâns, pe o carcasă fără miez de 20 mm., 
diametru, precizie 5%. Se poate utiliza şi o 
carcasă cu miez de ferită, cu gabarit mai mic; 
dar trebuie alt număr de spire - funcţie de 
miez, sârmă şi carcasă; dar trebuie făcute 
măsurători de precizie, cu aparataj adecvat. 

• LĂCUSTĂ Gelu - GALAŢI. Urmăriţi 
revista TEHNIUM. Vă sfătuim să construiţi un 
preamplificator corector, din cele publicate în 
ultimul timp, nu vă complicaţi inutil. 

• KRUPKA Lothar - BRAŞOV. Vă rugăm 
să apelaţi la cititorii locali, vom publica de 
altfel materiale de actualitate. 

• DRĂGAN Constantin - CRAIOVA. Cereţi 
producătorului să vă trimită dosarul service. 
Adresa este: ELECTRONICA INDUSTRIALA 
- Bucureşti, str. Baicului nr. 82, sector 2. 

„• MUSTAŢĂ Teodorin - TOMŞANI- 
VILCEA.. Prezenţa stâlpului de înaltă tensi¬ 
une în aproximitate, oferă bineînţeles posibili¬ 
tatea de surprize neplăcute, prima măsură 
este ca la toate receptoarele radio şi televi¬ 
ziune pe care le aveţi, să plasaţi între borne 
de antenă şi masă, două diode în paralel, în 
sens invers, diode cu siliciu de mică putere, 
tip 1N4148. Vom publica, materiale în genul 
celor cerute de Dvs. In privinţa abona¬ 
mentelor la revista TEHNIUM, le puteţi conti¬ 
nua fără grijă. 

• ICHIM loan - BUZĂU. Televizorul Dvs. 
dacă este de tip nou, are un sistem de 
conectare universal audio-video SCART, care 
rezolvă optim ce doriţi Dvs. Vom publica o 
schemă de distributor video, urmăriţi revista. 

• DUDAŞ Horia - BAIA MARE. Montajele 
publicate în revista TEHNIUM sunt repro¬ 
ducţiile pentru amatori. Nimeni nu poate să 
vă oprească să experimentaţi materialele pub¬ 
licate în revistă şi să creaţi pe baza experienţei 
dobândite. In ceea ce priveşte aspectul com¬ 
ercial, acesta ne depăşeşte. Vă urăm succes! 

• POP Vasile - BAIA MARE. Vă puteţi 
adresa poştal firmei producătoare pentru 
dosarul service. Este ceva obişnuit. 

• ROSZA Sandor. Revista TEHNIUM fiind 
comandă de Stat, poate fi obţinută prin 
abonament la toate oficiile poştale. 

• BRÂGARU Viorel - BUZĂU. Cercetaţi 
colecţia revistei TEHNIUM. 

• PĂNCESCU L. - BUZĂU. Fiindcă aveţi 
colecţia revistei TEHNIUM, aveţi de unde 
alege. 

• BILA Florin - ALEXANDRIA. Am primit 
scrisoarea Dvs. Magazine există multe; dar 
nu putem garanta pentru marfa nimănui. 


• POENARU Radu - ADJUD. Au fost unele 
întârzieri în .tipărire şi difuzare, care 
s-au rezolvat. In privinţa mufei SCART, cer¬ 
cetaţi colecţia revistei TEHNIUM. 

• IFRIM Claudia - BUZĂU. Circuitul inte¬ 
grat la care vă referiţi e poate „rebotezat", 
necorespunzând tipurilor produsă uzual. Vă 
sfătuim să îl înlocuiţi cu două circuite integrate 
separate, cercetaţi colecţia revistei. 
Tranzistoarele BFW 10 şi BFW 11 sunt 
tranzistoare cu efect de câmp (FET sau TEC) 
cu poarta juncţiunii cu canal N. Sunt aproape 
identice, au capsulă TO 72 şi au următoarele 
caracteristici: V -30 V; IG max -0,1 nA; ID 8.. .20 
mA; VG off max -8V; Y21 ma/V min 3,2. 
Produse la ICCE. 

• ISPAS Claudius, str. Tudor Vladimirescu, 
bloc 2, ap. 28, cod 4925, Sighetul Marmaţiei, 
jud. MARAMUREŞ, roagă persoanele care 
posedă din revista TEHNIUM în plus, 
numerele 1 şi 6/1979 numărul 2/1981; 
numerele 3 şi 12 din 1989; 2 şi 3 din 1990 şi 
numărul 1/1991 să corespondeze fixând 
condiţiile de livrare. De asemenea doreşte 
schema receptorului T350 (deck). 

• DASCĂLU Gheorghe - TUCEA. Circuitul 
integrat ROB 025 e un modulator/ demodula¬ 
tor de canal în sistem telefonice divizare de 
frecvenţă. Conţine un amplificator logaritmic 
de intrare cu limitator, un multiplicator de 
transconductanţă variabilă, un amplificator de 
ieşire şi o reţea de polarizare. Funcţionare 
între -20... +85 C. Putere disipată 3000 mW. 
Tensiune alimentare 30 V. intrare tensiune 
diferenţială 5 Volţi. Capsulă tip 
TO-100. Văzută de sus, în sens invers acelor 
de ceasornic. Punctul superior marcat pe cor¬ 
pul capsulei, corespunde pinului 10, borne de 
ieşire. Pornind spre stânga, în sensul rotaţiei 
inverse, pinul 1 este V+, pinii 2 şi 3, traseul 
intrărilor, pinii 2 şi 4 intrări ale multiplicatorului 
de transconductanţă (pinul 2 interconectat), 
plasate pe axa V-. Pinul 6, polarizarea intrării. 
Pinii 7 şi 8, axele Y ale intrării semnalului de 
modulare sau multiplicare; iar pinul 9 semnal 
de referinţă al ieşirii. Datele acestui modulator 
echilibrat sunt ale producătorului ICCE. 
Mulţumim pentru datele transmise. 

• ANTONIU Bogdan - PIATRA NEAMŢ. 
Circuitul integrat MMP 190 face parte din 
familia PMOS şi e destinat contrucţiei de 
multimetre digitale. E produs al firmei 
Microelectronica din Bucureşti, Băneasa, de 
unde puteţi obţine date complecte. Vă oferim 
contactele la capsulă - cu 28 pini. Pinul 1 
Tensiune alimentare; 2=DF; 3=CL; 4=CR; 
5=F2S; 6=B1; 7=B3; 8=B2; 9=F1; 10=B0; 
11=B4; 12=F3; 13=S1; 14=S3; 15=S2; 

16=S4; 17=Vdd; 18=K; 19=P; 20... 23=QD, 
QC, QB, QA. Pinii 24... 27=D4, D3, D2, Dl; 
pinul 28 massă. 

• Doreşte numere vechi din revista TEH¬ 
NIUM şi anume 2 exemplare nr. 8 şi 9/1994, 
numărul 10/11 1994 şi suplimentele TEH¬ 
NIUM 1...5. Are adresa: DAFtAVOINA Violeta, 
str. Crizantemelor, bloc 9A, scara A, et. 3, ap. 
15, cod 1543, ORŞOVA, jud. Mehedinţi. 
Roagă corespondenţa cu condiţii livrare. 

• FAZACAS Mihai - BUCUREŞTI. Doreşte 
corespondenţă pentru dotarea trusei de scule 
de frigotehnist-electronist. Adresa este 
Bucureşti, str. Băileşti nr. 27, cod 75374, sec¬ 
tor 4. Telefon: 6291915. 


TEHNIUM mai 1996 











-ţa Presei Libere nr.l, 
Sector 1, Bucureşti 
el: 00-40-1-222.78.91 
ax: 00-40-1-222.78.88 

i părit la 

OMPRINT 




































































































































































































































